Πρόκειται για μία διαδικασία κατά την οποία έχεις την ευκαιρία να μιλήσεις για κάποιο προσωπικό σου ζήτημα ή πρόβλημα, με κάποιον ειδικό που είναι εκπαιδευμένος να καταλάβει την κατάσταση σου και να σε βοηθήσει να επιλύσεις το ζήτημα που σε απασχολεί. Η όλη εμπειρία λειτουργεί υποστηρικτικά, προκειμένου να γνωρίσεις καλύτερα τον εαυτό σου, τα συναισθήματα σου και τη συμπεριφορά σου, ώστε να προβείς στις αλλαγές εκείνες, που θα βελτιώσουν την ποιότητα της ζωής σου. Μέσα από τη συγκεκριμένη διαδικασία και τη δομημένη συζήτηση, σου παρέχεται η δυνατότητα να εντοπίσεις εναλλακτικές λύσεις και νέες προοπτικές που θα σου δώσουν μια διευρυμένη εικόνα για το ό,τι σε απασχολεί ή σε προβληματίζει.